বিস্ময়

~মিয়াজী

যখনই নিজেকে চিনতে চেয়েছি

এক অদৃশ্য আলোর ঝলকানিতে

বিস্ময়ে বিস্মিত হয়েছি।

যে দেহের সাথে বসবাস অবিচ্ছেদ্দ প্রতিটি সময়ের

সে দেহেই বসবাস অচেনা অপরিচিত জনের।

যে রক্ত বইছে আমার হৃদপিন্ডজুরে

সেই রক্তে ভর করেই বেচে থাকা

এক দ্বিতীয় মানবের।।

যে সমাজে আমার বসবাস

সেই সমাজের দিকেই অবাক তাকিয়ে রই

যখন দেখি

সমাজের শক্তি আমার ভালবাসা হতে বেশী।

আজ আমি বিস্মিত এই ভেবে যে

তুমি আমায় সত্যই ভালবেসেছিলে

নিজেকে প্রাচিন সভ্যতার পাথর ভেবে।।

আমার দেহের বা পাশের যে অংশটায়

আনন্দ এসে ভর করে

বিস্ময়ে হতবাক হই

যখন দেখি

কষ্টরা তাদের মুছেফেলে

অক্লান্ত ভাবাবেগে।।

যে স্বপ্নে ঘুমভাঙ্গে

জীবনের কাগজে রঙিন তুলির আচর নিয়ে

সেই স্বপ্নের দিকে তাকিয়েই

আমি নিথর হই

যকন সাদা রঙ মুছেফেলে রঙিন তুলির স্পর্শকে।।

একদিন শুধু একদিন ডেকো তুমি

বিস্ময় নিয়ে

দেখবে আমি ছুটে এসেছি

সারাদিন-সারাবেলা

তোমার পাশে থাকব বলে।।

উৎসর্গঃ সেই দুজন মানব মানবীকে

যারা নিজেদের ভালবেসেছে, বিবাহের পরবর্তীতে।

যারা বিবাহের পূর্বে একে অপরকে চিনত না।